CELEX: 32020D1803
Language: lt
Date: 1606435200000
Title: Komisijos sprendimas (ES) 2020/1803 2020 m. lapkričio 27 d. kuriuo nustatomi ES ekologinio ženklo suteikimo spausdinto popieriaus gaminiams, popieriniams raštinės reikmenims ir popieriniams pirkinių maišeliams kriterijai (pranešta dokumentu Nr. C(2020) 8155) (Tekstas svarbus EEE)

2020 12 1   
               
               
                  LT
               
               
                  Europos Sąjungos oficialusis leidinys
               
               
                  L 402/53
               
            
         KOMISIJOS SPRENDIMAS (ES) 2020/1803
         2020 m. lapkričio 27 d.
         kuriuo nustatomi ES ekologinio ženklo suteikimo spausdinto popieriaus gaminiams, popieriniams raštinės reikmenims ir popieriniams pirkinių maišeliams kriterijai
         
            
               (pranešta dokumentu Nr. C(2020) 8155)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
         pasikonsultavusi su Europos Sąjungos ekologinio ženklinimo valdyba,
         kadangi:
         
                     (1)
                  
                  
                     pagal Reglamentą (EB) Nr. 66/2010 ES ekologinis ženklas gali būti suteikiamas tokiems gaminiams, kurie per visą gyvavimo ciklą daro mažesnį poveikį aplinkai;
                  
               
                     (2)
                  
                  
                     Reglamente (EB) Nr. 66/2010 numatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;
                  
               
                     (3)
                  
                  
                     Komisijos sprendime 2012/481/ES (2) nustatyti gaminių grupei „spausdintas popierius“ taikytini kriterijai ir su jais susiję vertinimo ir patikros reikalavimai. Komisijos sprendimu (ES) 2018/1590 (3) tų kriterijų ir reikalavimų galiojimas pratęstas iki 2020 m. gruodžio 31 d.;
                  
               
                     (4)
                  
                  
                     Komisijos sprendime 2014/256/ES (4) nustatyti gaminių grupei „gaminiai iš popieriaus“ taikytini kriterijai ir su jais susiję vertinimo bei patikros reikalavimai. Komisijos sprendimu (ES) 2017/1525 (5) tų kriterijų ir reikalavimų galiojimas pratęstas iki 2020 m. gruodžio 31 d.;
                  
               
                     (5)
                  
                  
                     siekiant labiau atsižvelgti į gerąją šių gaminių grupių rinkos praktiką ir į laikotarpio naujoves, tikslinga spausdinto popieriaus gaminiams, popieriniams raštinės reikmenims ir popieriniams pirkinių maišeliams nustatyti naują kriterijų rinkinį;
                  
               
                     (6)
                  
                  
                     ES ekologinio ženklo tinkamumo patikros, per kurią peržiūrėtas Reglamento (EB) Nr. 66/2010 įgyvendinimas, 2017 m. birželio 30 d. ataskaitoje (6) padaryta išvada, kad reikia laikytis strategiškesnio požiūrio į ES ekologinį ženklą, be kita ko, kai tikslinga, sujungti labai susijusių gaminių grupes;
                  
               
                     (7)
                  
                  
                     vadovaujantis ta išvada ir pasikonsultavus su Europos Sąjungos ekologinio ženklinimo valdyba, tikslinga peržiūrėti gaminių grupėms „spausdintas popierius“ ir „gaminiai iš popieriaus“ nustatytus kriterijus, atsižvelgiant į dabartinį sėkmingą jų taikymą, suinteresuotųjų subjektų susidomėjimą gaminiais, taip pat potencialias galimybes ateityje plačiau naudoti tvarius gaminius ir potencialiai ateityje išaugsiančią tokių gaminių paklausą rinkoje;
                  
               
                     (8)
                  
                  
                     kadangi abi gaminių grupės – „spausdintas popierius“ ir „gaminiai iš popieriaus“ – yra labai susijusios ir joms taikomi kriterijai sutampa, tikslinga priimti vieną sprendimą su vienu priedu, taikomą abiem gaminių grupėms;
                  
               
                     (9)
                  
                  
                     kad būtų geriau atspindėtas gaminių funkcionalumas ir užtikrintas aiškumas dėl to, kokie gaminiai patenka į taikymo sritį, gaminių grupės pavadinimas turėtų būti pakeistas į „spausdinto popieriaus gaminius, popierinius raštinės reikmenis ir popierinius pirkinių maišelius“. Tai taip pat turėtų pagerinti schemų matomumą rinkos dalyviams ir sumažinti nacionalinėms valdžios institucijoms tenkančią administracinę naštą;
                  
               
                     (10)
                  
                  
                     be to, atsižvelgiant į peržiūrą, reikėtų padaryti tam tikrų gaminių grupės „spausdinto popieriaus gaminiai, popieriniai raštinės reikmenys ir popieriniai pirkinių maišeliai“ apibrėžties pakeitimų, visų pirma, aiškiau atskirti skirtingų rūšių gaminius;
                  
               
                     (11)
                  
                  
                     2020 m. kovo 11 d. priimtame naujajame Žiedinės ekonomikos veiksmų plane, kuriuo siekiama švaresnės ir konkurencingesnės Europos (7), nustatyta, kad į ES ekologinio ženklo suteikimo kriterijus turi būti sistemingiau įtraukiami reikalavimai dėl patvarumo, perdirbamumo ir perdirbtosios medžiagos dalies;
                  
               
                     (12)
                  
                  
                     peržiūrėtais ES ekologinio ženklo suteikimo spausdinto popieriaus gaminiams, popieriniams raštinės reikmenims ir popieriniams pirkinių maišeliams kriterijais visų pirma turėtų būti siekiama naudoti tvariau pagamintus ir iš tvariai tvarkomų miškų gautus popieriaus gaminius arba perdirbtas žaliavas. Naujieji kriterijai turėtų būti grindžiami gyvavimo ciklo analizės metodu ir jais turėtų būti siekiama skatinti taikyti gamybos procesus, kuriuose efektyviai naudojama energija, ir mažinti išmetamą lakiųjų organinių junginių, prisidedančių prie fotocheminės oksidacijos, toksiškumo žmogui, abiotinių išteklių eikvojimo, eutrofikacijos, rūgštėjimo ir klimato kaitos, kiekį. Peržiūrėtais kriterijais turėtų būti ribojamas pavojingųjų cheminių medžiagų naudojimas, mažinamas spausdinimo proceso metu išmetamas teršalų kiekis, mažinamas proceso metu susidarančių popieriaus atliekų kiekis ir didinamas produktų perdirbamumas, nes tai padeda sudaryti palankesnes sąlygas pereiti prie plačiau taikomo žiedinės ekonomikos modelio;
                  
               
                     (13)
                  
                  
                     atsižvelgiant į abiejų gaminių grupių inovacijų ciklą, naujieji kiekvienos gaminių grupės kriterijai ir su jais susiję vertinimo bei patikros reikalavimai turėtų galioti iki 2028 m. gruodžio 31 d.;
                  
               
                     (14)
                  
                  
                     siekiant teisinio tikrumo, sprendimai 2012/481/ES ir 2014/256/ES turėtų būti panaikinti;
                  
               
                     (15)
                  
                  
                     gamintojams, kurių gaminiams atitinkamai pagal Sprendime 2012/481/ES arba Sprendime 2014/256/ES nustatytus kriterijus yra suteiktas spausdinto popieriaus gaminių arba gaminių iš popieriaus ES ekologinis ženklas, reikėtų nustatyti pereinamąjį laikotarpį, kad jie turėtų pakankamai laiko pritaikyti savo gaminius taip, kad šie atitiktų naujuosius kriterijus ir reikalavimus. Be to, gamintojams turėtų būti leidžiama tam tikrą laiką po šio sprendimo priėmimo teikti paraiškas remiantis arba minėtuose sprendimuose nustatytais kriterijais, arba šiame sprendime nustatytais naujaisiais kriterijais. ES ekologinio ženklo licencijas, išduotas pagal viename iš senųjų sprendimų nustatytus kriterijus, turėtų būti leidžiama naudoti 18 mėnesių nuo šio sprendimo priėmimo datos;
                  
               
                     (16)
                  
                  
                     šiame sprendime nustatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Gaminių grupę „spausdinto popieriaus gaminiai, popieriniai raštinės reikmenys ir popieriniai pirkinių maišeliai“ sudaro šie gaminiai:
               
                           (a)
                        
                        
                           spausdinto popieriaus gaminiai, kurių ne mažiau kaip 90 % svorio sudaro popierius, kartonas arba popieriaus substratai, išskyrus knygas, katalogus, lankstinukus ar blankus, kurių ne mažiau kaip 80 % svorio sudaro popierius, kartonas arba popieriaus substratai. Intarpai, viršeliai ir bet kuri galutinio gaminio dalis iš spausdinto popieriaus laikomi gaminio sudedamąją dalimi, išskyrus neįtvirtintus intarpus (kaip antai skrajutes, nuimamuosius lipdukus), kurie yra parduodami arba tiekiami kartu su spausdinto popieriaus gaminiais. Jei ES ekologiniu ženklu ketinama žymėti neįtvirtintus intarpus, jie turi atitikti šio sprendimo priede pateiktus reikalavimus. Į spausdinto popieriaus gaminį įtvirtinti intarpai (kurių nenumatyta atskirti) turi atitikti šio sprendimo priede pateiktus reikalavimus;
                        
                     
                           (b)
                        
                        
                           vokai, kurių ne mažiau kaip 90 % svorio sudaro popierius, kartonas arba popieriaus substratai;
                        
                     
                           (c)
                        
                        
                           popieriniai pirkinių maišeliai, įskaitant vyniojamąjį popierių, kurių 100 % svorio sudaro popierius, kartonas arba popieriaus substratai;
                        
                     
                           (d)
                        
                        
                           popieriniai raštinės reikmenys, įskaitant archyvavimo gaminius, kurių ne mažiau kaip 70 % svorio sudaro popierius, kartonas arba popieriaus substratai, išskyrus kabinamuosius segtuvus ir aplankus su metaliniu segimo mechanizmu, kuriems ta riba netaikoma.
                        
                     
            
               2.   1 dalies a punkte nurodytų gaminių, kurių ne mažiau kaip 80 % svorio sudaro popierius, kartonas arba popieriaus substratai, ir 1 dalies d punkte nurodytų gaminių plastikinės dalys negali viršyti 10 % svorio, išskyrus žiedinius segtuvus, pratybų sąsiuvinius, užrašų knygeles, dienoraščius ir segtuvus su svertiniu arkiniu mechanizmu, kurių plastikinės dalys negali viršyti 13 %.
            
            
               3.   Gaminyje negali būti daugiau kaip 30 g metalo, išskyrus kabinamuosius segtuvus, aplankus su metaliniu segimo mechanizmu, žiedinius segtuvus ir segtuvus su svertiniu arkiniu mechanizmu, kurie skirti ne daugiau kaip 225 lapams susegti ir kuriuose metalo gali būti ne daugiau kaip 75 g, ir segtuvus su svertiniu arkiniu mechanizmu, kurie skirti daugiau kaip 225 lapams susegti ir kuriuose metalo gali būti ne daugiau kaip 170 g.
            
            
               4.   Prie gaminių grupės „spausdinto popieriaus gaminiai, popieriniai raštinės reikmenys ir popieriniai pirkinių maišeliai“ nepriskiriami šie gaminiai ir medžiagos:
               
                           (a)
                        
                        
                           pakuotės ir prie pakuočių klijuojami elementai, pvz., etiketės (išskyrus popierinius pirkinių maišelius ir vyniojamąjį popierių);
                        
                     
                           (b)
                        
                        
                           gofruotasis kartonas;
                        
                     
                           (c)
                        
                        
                           su maistu besiliečiančios medžiagos ir gaminiai, skirti liestis su maistu, kurie yra Europos Parlamento ir Tarybos reglamento (EB) Nr. 1935/2004 (8) 1 straipsnio objektas;
                        
                     
                           (d)
                        
                        
                           gaminiai, priskiriami prie Komisijos sprendimo (ES) 2019/70 (9) 2 straipsnyje apibrėžtos gaminių grupės „minkštasis popierius ir jo gaminiai“;
                        
                     
                           (e)
                        
                        
                           kvapnieji spausdinto popieriaus gaminiai, kvapnieji popieriniai raštinės reikmenys ir kvapnieji pirkinių maišeliai;
                        
                     
                           (f)
                        
                        
                           polivinilchloridas (PVC).
                        
                     
         
         
            2 straipsnis
            Šiame sprendime vartojamų terminų apibrėžtys:
            
                        (1)
                     
                     
                        segtuvas – dokumentams ir žurnalams laikyti skirtas popieriaus gaminys, kurį sudaro paprastai iš kartono pagamintas viršelis ir žiedai atskiriems popieriaus lapams susegti, įskaitant žiedinius segtuvus ir segtuvus su svertiniu arkiniu mechanizmu;
                     
                  
                        (2)
                     
                     
                        knyga – siūlais įrištas arba klijais sutvirtintas spausdinto popieriaus gaminys kietais arba minkštais viršeliais, išskyrus metinius pranešimus, žurnalus, brošiūras, periodinius žurnalus ir reguliariai leidžiamus katalogus;
                     
                  
                        (3)
                     
                     
                        archyvavimo gaminys – popieriniams dokumentams tvarkyti, laikyti ir apsaugoti skirtas gaminys, įskaitant kabinamuosius aplankus ir segtuvus su svertiniu arkiniu mechanizmu;
                     
                  
                        (4)
                     
                     
                        aplankas – sulankstomas atskirų lapų dėklas arba viršelis, įskaitant gaminius su abėcėliniais ar kitokiais skirtukais, dokumentų dėklus, aplankus be atvartų, kabinamuosius segtuvus, kartono dėžes ir aplankus su trimis atvartais;
                     
                  
                        (5)
                     
                     
                        intarpas – atskirai nuo spausdinto popieriaus gaminio išspausdintas papildomas lapas ar segmentas, kuris yra įterptas tarp spausdinto popieriaus gaminio puslapių ir kuris gali būti išimtas (neįtvirtintas intarpas) arba yra įtvirtintas tarp to gaminio puslapių ir sudaro neatskiriamą jo dalį (įtvirtintas intarpas), įskaitant kelių puslapių reklamas, lankstinukus, brošiūras, atsakymo korteles ir kitą reklaminę medžiagą;
                     
                  
                        (6)
                     
                     
                        pakuotė – iš bet kurių medžiagų pagamintas gaminys gamintojo prekėms (nuo žaliavų iki gatavų prekių) laikyti, apsaugoti, tvarkyti, tiekti ir pateikti naudotojui ar vartotojui;
                     
                  
                        (7)
                     
                     
                        popierinis pirkinių maišelis – popieriaus gaminys, naudojamas prekėms sudėti arba gabenti;
                     
                  
                        (8)
                     
                     
                        spausdinto popieriaus gaminys – gaminys su spausdintu atvaizdu, gautas apdorojus ant popieriaus spausdintas spausdinimo medžiagas ir atlikus gaminio užbaigimo procesus;
                     
                  
                        (9)
                     
                     
                        popieriniai raštinės reikmenys – iš popieriaus pagaminti rašymui ir archyvavimui skirti reikmenys, įskaitant vokus ir biuro reikmenis;
                     
                  
                        (10)
                     
                     
                        vyniojamasis popierius – lakštinis ar ritininis popierius, skirtas tokiems daiktams kaip dovanos ir paketai vynioti.
                     
                  
         
            3 straipsnis
            Kad pagal Reglamentą (EB) Nr. 66/2010 gaminiui būtų galima suteikti gaminių grupės „spausdinto popieriaus gaminiai, popieriniai raštinės reikmenys ir popieriniai pirkinių maišeliai“ ES ekologinį ženklą, jis turi atitikti šio sprendimo 1 straipsnyje išdėstytą tos gaminių grupės apibrėžtį ir šio sprendimo priede nustatytus kriterijus ir su jais susijusius vertinimo bei patikros reikalavimus.
         
         
            4 straipsnis
            Gaminių grupei „spausdinto popieriaus gaminiai, popieriniai raštinės reikmenys ir popieriniai pirkinių maišeliai“ nustatyti ES ekologinio ženklo suteikimo kriterijai ir su jais susiję vertinimo ir patikros reikalavimai galioja iki 2028 m. gruodžio 31 d.
         
         
            5 straipsnis
            Administravimo tikslais gaminių grupei „spausdinto popieriaus gaminiai, popieriniai raštinės reikmenys ir popieriniai pirkinių maišeliai“ suteikiamas kodas 053.
         
         
            6 straipsnis
            Sprendimai 2012/481/ES ir 2014/256/ES panaikinami.
         
         
            7 straipsnis
            
               1.   Nepaisant 6 straipsnio, paraiškos dėl ES ekologinio ženklo suteikimo gaminiams, priskiriamiems prie Sprendime 2012/481/ES apibrėžtos gaminių grupės „spausdintas popierius“, pateiktos iki šio sprendimo priėmimo dienos, vertinamos pagal Sprendime 2012/481/ES nustatytas sąlygas.
            
            
               2.   Nepaisant 6 straipsnio, paraiškos dėl ES ekologinio ženklo suteikimo gaminiams, priskiriamiems prie Sprendime 2014/256/ES apibrėžtos gaminių grupės „gaminiai iš popieriaus“, pateiktos iki šio sprendimo priėmimo dienos, vertinamos pagal Sprendime 2014/256/ES nustatytas sąlygas.
            
            
               3.   Šio sprendimo priėmimo dieną arba per du mėnesius nuo jo priėmimo dienos pateiktos paraiškos dėl ES ekologinio ženklo suteikimo gaminiams, priskiriamiems prie gaminių grupės „spausdinto popieriaus gaminiai, popieriniai raštinės reikmenys ir popieriniai pirkinių maišeliai“, gali būti parengtos pagal šiame sprendime nustatytus kriterijus arba pagal atitinkamai Sprendime 2012/481/ES gaminių grupei „spausdintas popierius“ arba Sprendime 2014/256/ES gaminių grupei „gaminiai iš popieriaus“ nustatytus kriterijus. Tos paraiškos vertinamos pagal kriterijus, kuriais remiantis jos parengtos.
            
            
               4.   ES ekologinio ženklo licencijas, išduotas pagal paraišką, įvertintą remiantis Sprendime 2012/481/ES arba Sprendime 2014/256/ES nustatytais kriterijais, galima naudoti 18 mėnesių nuo šio sprendimo priėmimo dienos.
            
         
         
            8 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. lapkričio 27 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 27, 2010 1 30, p. 1.
         
            (2)  2012 m. rugpjūčio 16 d. Komisijos sprendimas 2012/481/ES, kuriuo nustatomi ekologiniai kriterijai, taikomi suteikiant ES ekologinį ženklą spausdintam popieriui (OL L 223, 2012 8 21, p. 55).
         
            (3)  2018 m. spalio 19 d. Komisijos sprendimas (ES) 2018/1590, kuriuo dėl ekologinių kriterijų, taikomų tam tikriems produktams suteikiant ES ekologinį ženklą, ir susijusių vertinimo bei patikros reikalavimų galiojimo laikotarpio iš dalies keičiami sprendimai 2012/481/ES, 2014/391/ES, 2014/763/ES ir 2014/893/ES (OL L 264, 2018 10 23, p. 24).
         
            (4)  2014 m. gegužės 2 d. Komisijos sprendimas 2014/256/ES, kuriuo nustatomi ekologiniai kriterijai, taikomi suteikiant ES ekologinį ženklą gaminiams iš popieriaus (OL L 135, 2014 5 8, p. 24).
         
            (5)  2017 m. rugsėjo 4 d. Komisijos sprendimas (ES) 2017/1525, kuriuo iš dalies keičiamas Sprendimas 2014/256/ES, kad būtų pratęstas ekologinių kriterijų, taikomų suteikiant ES ekologinį ženklą gaminiams iš popieriaus, galiojimas (OL L 230, 2017 9 6, p. 28).
         
            (6)  Komisijos ataskaita Europos Parlamentui ir Tarybai dėl 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo ir 2009 m. lapkričio 25 d. Europos Parlamento ir Tarybos reglamento (EB) Nr. 66/2010 dėl ES ekologinio ženklo įgyvendinimo peržiūros (COM(2017) 355).
         
            (7)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Naujas žiedinės ekonomikos veiksmų planas, kuriuo siekiama švaresnės ir konkurencingesnės Europos“ (COM(2020) 98 final).
         
            (8)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis Direktyvas 80/590/EEB ir 89/109/EEB (OL L 338, 2004 11 13, p. 4).
         
            (9)  2019 m. sausio 11 d. Komisijos sprendimas (ES) 2019/70 dėl ES ekologinio ženklo suteikimo rašomajam popieriui ir ES ekologinio ženklo suteikimo minkštajam popieriui ir jo gaminiams kriterijų (OL L 15, 2019 1 17, p. 27).
      
      
         
            PRIEDAS
            
               ES ekologinio ženklo suteikimo spausdinto popieriaus gaminiams, popieriniams raštinės reikmenims ir popieriniams pirkinių maišeliams kriterijai
            
            BENDROSIOS NUOSTATOS
            
               Kriterijų tikslai
            
            ES ekologinio ženklo kriterijai naudojami aplinkosauginio veiksmingumo požiūriu geriausiems spausdinto popieriaus gaminiams, popieriniams raštinės reikmenims ir popieriniams pirkinių maišeliams rinkoje atrinkti. Nustatant kriterijus daugiausia dėmesio skiriama pagrindiniam poveikiui aplinkai per visą šių produktų gyvavimo ciklą ir skatinami žiedinės ekonomikos aspektai.
            Kriterijais visų pirma siekiama populiarinti produktus, kuriuos gaminant naudojamas didelis tvarių arba perdirbtų skaidulų kiekis ir išmetama nedaug teršalų, kurie yra perdirbami ir kurių sudėtyje mažiau pavojingųjų medžiagų.
            Šiuo tikslu kriterijais:
            
                        —
                     
                     
                        reikalaujama, kad popieriaus substratas, įskaitant kartoną, būtų sertifikuotas ES ekologiniu ženklu;
                     
                  
                        —
                     
                     
                        nustatomi griežti pavojingųjų medžiagų naudojimo apribojimai;
                     
                  
                        —
                     
                     
                        nustatomi reikalavimai, kuriais užtikrinamas produkto perdirbamumas ir tinkama atliekų tvarkymo sistema, įskaitant didžiausio susidariusios makulatūros kiekio apribojimus;
                     
                  
                        —
                     
                     
                        nustatomi išmetamųjų teršalų, ypač LOJ, kiekio mažinimo reikalavimai, siekiant padėti užtikrinti susijusią naudą darbuotojų sveikatai ir sumažinti vietos ir regionų atmosferos taršą;
                     
                  
                        —
                     
                     
                        nustatomi energijos sąnaudų gamybos vietoje reikalavimai.
                     
                  Kriterijai suteikiant ES ekologinį ženklą spausdinto popieriaus gaminiams, popieriniams raštinės reikmenims ir popieriniams pirkinių maišeliams išvardyti toliau.
            
                        1.
                     
                     
                        Substratas.
                     
                  
                        2.
                     
                     
                        Ribojamos cheminės medžiagos:
                     
                  
                        2.1.
                     
                     
                        apribojimai dėl labai didelį susirūpinimą keliančių cheminių medžiagų;
                     
                  
                        2.2.
                     
                     
                        apribojimai dėl cheminių medžiagų, klasifikuojamų pagal Europos Parlamento ir Tarybos reglamentą (EB) Nr. 1272/2008 (1);
                     
                  
                        2.3.
                     
                     
                        biocidiniai produktai ir biocidinės veikliosios medžiagos;
                     
                  
                        2.4.
                     
                     
                        valikliai;
                     
                  
                        2.5.
                     
                     
                        alkilfenoletoksilatai, halogenintieji tirpikliai ir ftalatai;
                     
                  
                        2.6.
                     
                     
                        papildomi apribojimai, taikomi spausdinimo dažams, dažomiesiems milteliams ir lakams;
                     
                  
                        2.7.
                     
                     
                        tolueno regeneravimas vykdant rotacinės giliaspaudės procesus.
                     
                  
                        3.
                     
                     
                        Perdirbamumas:
                     
                  
                        3.1.
                     
                     
                        galimybė pašalinti nepopierines dalis;
                     
                  
                        3.2.
                     
                     
                        galimybė atgauti plaušieną;
                     
                  
                        3.3.
                     
                     
                        galimybė pašalinti klijus;
                     
                  
                        3.4.
                     
                     
                        galimybė pašalinti dažus.
                     
                  
                        4.
                     
                     
                        Išmetamieji teršalai:
                     
                  
                        4.1.
                     
                     
                        vykdant rotacinės giliaspaudės procesus į vandenį išmetami teršalai;
                     
                  
                        4.2.
                     
                     
                        Iš įrenginių, kuriems taikoma Europos Parlamento ir Tarybos direktyva 2010/75/ES (2), arba lygiaverčių įrenginių išmetami teršalai;
                     
                  
                        4.3.
                     
                     
                        Vykdant spausdinimo procesus, kuriems netaikoma Europos Parlamento ir Tarybos direktyva 2010/75/ES, išmetami LOJ.
                     
                  
                        5.
                     
                     
                        Atliekos:
                     
                  
                        5.1.
                     
                     
                        atliekų tvarkymo sistema;
                     
                  
                        5.2.
                     
                     
                        spausdinimo įrenginių perdirbtinasis popierius;
                     
                  
                        5.3.
                     
                     
                        popierinių raštinės reikmenų ir popierinių maišelių gamybos vietų perdirbtinasis popierius.
                     
                  
                        6.
                     
                     
                        Energijos sąnaudos.
                     
                  
                        7.
                     
                     
                        Mokymas.
                     
                  
                        8.
                     
                     
                        Tinkamumas naudoti.
                     
                  
                        9.
                     
                     
                        Ant produkto pateikiama informacija.
                     
                  
                        10.
                     
                     
                        ES ekologinio ženklo etiketėje pateikiama informacija.
                     
                  Ekologiniai kriterijai apima spausdinto popieriaus gaminių, popierinių raštinės reikmenų ir popierinių maišelių gamybą, įskaitant sudėtinius procesų etapus nuo popieriaus gamybos iki vietos (-ų), ir specialiąsias gamybos linijas, kuriose spausdinami arba perdaromi spausdinto popieriaus gaminiai, popieriniai raštinės reikmenys ir popieriniai maišeliai. Transportavimo ir pakavimo ekologiniai kriterijai neapima.
            Visos spausdinto popieriaus gaminių, popierinių raštinės reikmenų ir popierinių maišelių spausdinimo ar perdarymo operacijos turi atitikti atitinkamus reikalavimus. Pagaminto produkto dalys, kurias spausdina arba perdaro subrangovas, taip pat turi atitikti atitinkamus reikalavimus. Į paraišką įtraukiamas visų produkto gamyboje dalyvaujančių spaustuvių ir subrangovų sąrašas, kuriame nurodomos geografinės jų įsisteigimo vietos.
            Galima pateikti paraišką nurodyto tipo produktų linijai, pvz., 2–30 puslapių klijuotai brošiūrai. Tokiu atveju kriterijus turi atitikti produktų linijos reprezentatyvusis produkto pavyzdys. Produkto pavyzdys turi būti analizuojamas atsižvelgiant į visas naudojamas medžiagas ir cheminius produktus, popieriaus rūšis, maksimalų puslapių skaičių, maksimalų formatą ir visas galimas įrišimo rūšis. ES ekologinis ženklas gali būti naudojamas visiems paskesniems produktams, kurie atitinka apibrėžtus produkto pavyzdžio kriterijus.
            Apie tiekėjų ir produktų, kuriems buvo suteiktas ES ekologinis ženklas, gamybos vietų ir gamybos procesų pokyčius pranešama kompetentingoms institucijoms, kartu pateikiant patvirtinamąją informaciją, kad būtų galima patikrinti, ar ir toliau užtikrinama atitiktis kriterijams. Tiek produkto tipo, kuris gaminamas pakartotinai, tiek produkto tipo, kuris gaminamas tik vieną kartą, paraiška teikiama dėl konkretaus produkto.
            
               
                  Vertinimas ir patikra.
               
               Kiekvieno kriterijaus apraše nurodyti konkretūs vertinimo ir patikros reikalavimai.
            
            
               Jei pareiškėjo prašoma pateikti deklaracijas, dokumentus, tyrimus, bandymų ataskaitas arba kitus duomenis, kurie rodytų atitiktį kriterijams, juos gali pateikti atitinkamai pareiškėjas (-a) ir (arba) jo tiekėjas (-ai) ir (arba) jų tiekėjas (-ai) ir pan.
            
            
               Kompetentingos įstaigos pirmiausia pripažįsta patvirtinimus, kuriuos išdavė įstaigos, akredituotos pagal atitinkamą darnųjį bandymų ir kalibravimo laboratorijų standartą, ir patikras, kurias atliko įstaigos, akredituotos pagal atitinkamą darnųjį produktų, procesų ir paslaugų sertifikavimo standartą.
            
            
               Prireikus galima taikyti kitus bandymų metodus nei nurodytieji kiekvienam kriterijui, jei paraišką vertinanti kompetentinga įstaiga patvirtina jų lygiavertiškumą.
            
            
               Prireikus kompetentingos įstaigos gali reikalauti pagrindžiamųjų dokumentų ir atlikti nepriklausomas patikras ar apsilankyti vietoje, kad patikrintų atitiktį šiems kriterijams.
            
            
               Apie tiekėjų ir produktų, kuriems buvo suteiktas ES ekologinis ženklas, gamybos vietų pokyčius pranešama kompetentingoms institucijoms, kartu pateikiant patvirtinamąją informaciją, kad būtų galima patikrinti, ar ir toliau užtikrinama atitiktis kriterijams.
            
            
               Būtina sąlyga – spausdinto popieriaus gaminiai, popieriniai raštinės reikmenys ir popieriniai maišeliai turi atitikti visus taikytinus šalies (-ių), kurioje (-se) produktas pateiktas rinkai, teisinius reikalavimus. Pareiškėjas turi pateikti deklaraciją, kad produktas šį reikalavimą atitinka.
            
            Vartojamų terminų apibrėžtys:
            
                        (1)
                     
                     
                        tepimas klijais – perdirbtų klijų naudojimas gatavuose popieriaus gaminiuose (paprastai plėvelės pavidalo);
                     
                  
                        (2)
                     
                     
                        valikliai – tai: a) skysti cheminiai produktai, naudojami dažams, popieriaus dulkėms ir panašiems produktams nuo spausdinimo formų (tiek atskirų, tiek į spausdinimo mašiną integruotų) ir spaudžiamųjų paviršių pašalinti, b) gaminio užbaigimo mašinoms ir spausdinimo mašinoms skirti valikliai, kaip antai klijų ir lako likučių valikliai, c) spaudos dažų valikliai, naudojami išdžiūvusiems spaudos dažams nuplauti; prie valiklių nepriklauso kitų spausdinimo mašinos dalių ir kitų mašinų (ne spausdinimo ir ne gaminių užbaigimo) valymo priemonės;
                     
                  
                        (3)
                     
                     
                        perdarymas – procesas, per kurį medžiaga paverčiama gaminiu iš popieriaus, taip pat įskaitant spausdinimo procesą (prieš spausdinimo įrenginį, spausdinimo įrenginyje ir po spausdinimo įrenginio atliekamas operacijas);
                     
                  
                        (4)
                     
                     
                        perdaryto popieriaus gaminys – spausdintas ar nespausdintas popierius, kartonas arba popieriaus substratai, paprastai naudojami daiktams arba užrašams apsaugoti, tvarkyti ar laikyti; būtina jų gamybos proceso dalis yra perdarymas; tai trijų pagrindinių kategorijų gaminiai – vokai, popieriniai pirkinių maišeliai ir popieriniai raštinės reikmenys;
                     
                  
                        (5)
                     
                     
                        fleksografija – spausdinimas, kai naudojamos guminės arba elastinės fotopolimerinės spaudos formos, kurių spausdinami elementai yra aukščiau už nespausdinamus, ir skysti dažai, kurie džiūsta garuodami;
                     
                  
                        (6)
                     
                     
                        nevaldomieji išmetamieji teršalai – į orą, dirvožemį ar vandenį išmetami lakieji organiniai junginiai, išskyrus esančius išmetamosiose dujose, taip pat bet kuriame produkte esantys tirpikliai, jei Direktyvos 2010/75/ES VII priedo 2 dalyje nenurodyta kitaip;
                     
                  
                        (7)
                     
                     
                        halogenintas organinis tirpiklis – organinis tirpiklis, kurio molekulėje yra bent vienas bromo, chloro, fluoro ar jodo atomas;
                     
                  
                        (8)
                     
                     
                        termostabilizacinė ritininė ofsetinė spauda – ritininio spausdinimo būdas, kai naudojamos spaudos formos, kuriose spausdinami ir nespausdinami elementai yra vienoje plokštumoje, o medžiaga, ant kurios spausdinama, paduodama į mašiną iš ritinio, o ne atskirais lakštais;
                     
                  
                        (9)
                     
                     
                        laminavimas – dviejų arba kelių lanksčių medžiagų sulipinimas kartu sluoksniuotoms medžiagoms gauti;
                     
                  
                        (10)
                     
                     
                        perdirbtinasis popierius – popieriaus atliekų srautas, kuris susidaro gaminant gatavą produktą;
                     
                  
                        (11)
                     
                     
                        slėgiui jautrios lipniosios dangos – klijai, kurių paviršiuje vis dar yra judančių molekulių ir kurie net ir sukietėję gali užtikrinti pakankamą sukibimą, kai prispaudžiamos jų rišamosios plėvelės (dangos) prie klijuojamo paviršiaus;
                     
                  
                        (12)
                     
                     
                        leidybinė rotacinė giliaspaudė – rotacinė giliaspaudė, kai spausdinama ant laikraščiams, brošiūroms, katalogams ar panašiems leidiniams skirto popieriaus naudojant tolueninius dažus;
                     
                  
                        (13)
                     
                     
                        plaušienos atgavimas – popieriaus perdarymas į plaušieną;
                     
                  
                        (14)
                     
                     
                        rotacinė trafaretinė spauda – ritininė spauda, kai dažai patenka ant spausdinamo paviršiaus išspaudžiant jį per akytą spausdinimo formą, kurioje spausdinamas intervalas yra atviras, o nespausdinamas intervalas – užsandarintas, naudojant skystus dažus, kurie išdžiūsta tik garuodami;
                     
                  
                        (15)
                     
                     
                        rotacinė giliaspaudė – spausdinimo būdas, kai naudojamos cilindrinės spaudos formos, kurių spausdinami elementai yra įdubę, o nespausdinami – iškilūs, ir skysti dažai, kurie džiūsta garuodami;
                     
                  
                        (16)
                     
                     
                        BLOA kiekis – bendrasis lakiosios organinės anglies kiekis, išreikštas kaip C kiekis (ore);
                     
                  
                        (17)
                     
                     
                        ritininis reiškia, kad spausdinama medžiaga paduodama į mašiną iš ritinio, o ne atskirais lakštais;
                     
                  
                        (18)
                     
                     
                        lakavimas – veikla, kai laku arba lipniąja danga padengiama lanksti medžiaga, kuria vėliau sandarinama pakuotė;
                     
                  
                        (19)
                     
                     
                        lakieji organiniai junginiai (LOJ) – organiniai junginiai, įskaitant kreozoto frakcijas, kurių garų slėgis esant 293,15 K temperatūrai yra 0,01 kPa ar didesnis arba kuriems būdingas atitinkamas lakumas konkrečiomis naudojimo sąlygomis.
                     
                  
               ES EKOLOGINIO ŽENKLO SUTEIKIMO KRITERIJAI
            
            
               1 kriterijus. Substratas
            
            Popieriaus substratas, įskaitant galutiniame produkte naudojamą kartoną, turi būti paženklintas ES ekologiniu ženklu, skirtu rašomajam popieriui pagal Komisijos sprendimo (ES) 2019/70 (3) I priedą.
            
               
                  Vertinimas ir patikra.
               
               Pareiškėjas pateikia kiekvieno popieriaus substrato, naudoto gaminant ES ekologiniu ženklu paženklintus spausdinto popieriaus gaminius, popierinius raštinės reikmenis ar popierinius pirkinių maišelius, galiojančio ES ekologinio ženklo pažymėjimo, išduoto pagal Komisijos sprendimo (ES) 2019/70 I priedą, kopiją.
            
            
               Pareiškėjas pateikia substrato (-ų), kuriam (-iems) suteiktas ES ekologinis ženklas, aprašymą, įskaitant naudoto popieriaus prekybinius pavadinimus ir kiekius. Sąraše taip pat nurodomi naudojamo popieriaus tiekėjų pavadinimai.
            
            
               2 kriterijus. Ribojamos cheminės medžiagos
            
            Kad įrodytų atitiktį kiekvienam iš 2 kriterijaus subkriterijų, pareiškėjas visų pirma pateikia visų svarbių naudojamų cheminių produktų sąrašą ir atitinkamus dokumentus (pvz., saugos duomenų lapus ir (arba) cheminių produktų tiekėjų deklaraciją). Turi būti tikrinami visi proceso cheminiai produktai, kuriuos pareiškėjas naudoja atitinkamuose spausdinimo ar perdarymo procesuose.
            2.1.   Labai didelį susirūpinimą keliančių cheminių medžiagų apribojimai
            
            Pateikiamos visų pareiškėjo gamybos procese naudojamų cheminių produktų ir visų jam tiekiamų medžiagų, kurios yra galutinio produkto dalis, tiekėjų deklaracijos, kuriomis patvirtinama, kad cheminės medžiagos, atitinkančios Europos Parlamento ir Tarybos reglamento (EB) Nr. 1907/2006 (4)57 straipsnyje nurodytus kriterijus ir nustatytos pagal to paties reglamento 59 straipsnyje aprašytą procedūrą bei įtrauktos į labai didelį susirūpinimą keliančių autorizuotinų cheminių medžiagų kandidatinį sąrašą, jų sudėtyje sudaro ne daugiau kaip 0,10 % masės. Nukrypti nuo šio reikalavimo negali būti leidžiama.
            
               
                  Vertinimas ir patikra.
               
               Pareiškėjas pateikia deklaraciją, kad produktas buvo pagamintas naudojant tiekiamus cheminius produktus ar medžiagas, kuriuose labai didelį susirūpinimą keliančios cheminės medžiagos sudarė ne daugiau kaip 0,10 % (masės). Deklaracija papildoma naudojamų cheminių produktų saugos duomenų lapais arba atitinkamomis cheminių produktų ar medžiagų tiekėjų deklaracijomis.
            
            
               Cheminių medžiagų, laikomų SVHC ir įtrauktų į kandidatinį sąrašą pagal Reglamento (EB) Nr. 1907/2006 59 straipsnį, sąrašas pateikiamas adresu
            
            
               
                  http://echa.europa.eu/chem_data/authorisation_process/candidate_list_table_en.asp.
               
            
            
               Remiamasi paraiškos dėl ES ekologinio ženklo pateikimo dieną galiojančiu sąrašu.
            
            2.2.   Cheminių medžiagų, klasifikuojamų pagal Europos Parlamento ir Tarybos reglamentą (EB) Nr. 1272/2008 (5)
               , apribojimai
            
            Jei 1 lentelėje nenurodyta kitaip, produkto ir jame esančių komponentų sudėtyje esančių cheminių medžiagų ir mišinių, kurie pagal Reglamentą (EB) Nr. 1272/2008 priskiriami kuriai nors iš toliau nurodytų pavojingumo klasių ar kategorijų ir žymimi susijusiais pavojingumo frazių kodais, koncentracija turi būti ne didesnė kaip 0,10 % masės.
            
                        —
                     
                     
                        1 grupės pavojai: 1A arba 1B kategorijos kancerogeninės, mutageninės ir (arba) toksiškos reprodukcijai medžiagos: H340, H350, H350i, H360, H360F, H360D, H360FD, H360Fd, H360Df.
                     
                  
                        —
                     
                     
                        2 grupės pavojai: 2 kategorijos kancerogeninės, mutageninės ir (arba) toksiškos reprodukcijai medžiagos: H341, H351, H361, H361f, H361d, H361fd, H362; 1 kategorijos toksiškumas vandens organizmams: H400, H410; 1 ir 2 kategorijų ūmus toksiškumas: H300, H310, H330; 1 kategorijos toksiškumas įkvėpus: H304; 1 kategorijos specifinis toksiškumas konkrečiam organui (STOT): H370, H372; 1 kategorijos odą jautrinanti cheminė medžiaga: H317 (6).
                     
                  
                        —
                     
                     
                        3 grupės pavojai: 2, 3 ir 4 kategorijų toksiškumas vandens organizmams: H411, H412, H413; 3 kategorijos ūmus toksiškumas: H301, H311, H331; 2 kategorijos STOT: H371, H373.
                     
                  Pirmiau nurodytas reikalavimas netaikomas cheminių medžiagų arba mišinių, kurie yra chemiškai modifikuoti gamybos metu taip, kad nebekelia jokio pavojaus, kuris jiems priskirtas pagal Reglamentą (EB) Nr. 1272/2008, naudojimui.
            
               1 lentelė
            
            
               Nuo cheminių medžiagų, klasifikuojamų pagal Reglamentą (EB) Nr. 1272/2008, apribojimų nukrypti leidžiančios nuostatos ir taikytinos sąlygos.
            
            
                        Cheminės medžiagos ar mišinio tipas
                     
                     
                        Taikymas
                     
                     
                        Pavojingumo klasės, kategorija ir pavojingumo frazės kodas, kuriems taikoma išimtis
                     
                     
                        Išimties taikymo sąlygos
                     
                  
                        Mineralinės alyvos ir distiliatai
                     
                     
                        Termostabilizacine ritinine, standartine ofsetine spauda arba skaitmeniniu būdu spausdinto popieriaus gaminiai
                     
                     
                        Plaučių pakenkimo pavojus prarijus, 1 kategorija, H304
                     
                     
                        Pareiškėjas įrodo kompetentingai įstaigai, kad į saugos duomenų lapą yra įtrauktos visos atitinkamos instrukcijos dėl saugaus tvarkymo ir laikymo, tinkamų poveikio kontrolės ir asmens apsaugos priemonių, ir pareiškia, kad tų instrukcijų laikomasi.
                     
                  
                        Nikelis
                     
                     
                        Metalinės dalys
                     
                     
                        Odos jautrinimas, 1 kategorija, H317, kancerogeniškumas, 2 kategorija, H351, specifinis toksiškumas tiksliniam organui, pakartotinis poveikis, 1 kategorija, H372
                     
                     
                        Pareiškėjas privalo pateikti informaciją vartotojui apie nikelio naudojimą galvanizuojant, dengiant ar legiruojant metalus.
                     
                  
               
                  Vertinimas ir patikra.
               
               Pareiškėjas pateikia visų gamybos procese naudojamų cheminių produktų sąrašą kartu su atitinkamu saugos duomenų lapu arba cheminių medžiagų tiekėjo deklaracija ir visas susijusias gaminių tiekėjų deklaracijas.
            
            Sąraše turi būti paryškinti visi cheminiai produktai, kuriuose yra ribojamų pagal Reglamentą (EB) Nr. 1272/2008 klasifikuojamų cheminių medžiagų arba mišinių. Ribojamos cheminės medžiagos arba mišinio kiekiui galutiniame gaminyje apskaičiuoti naudojama apytikrė cheminio produkto dozavimo norma ir ribojamos cheminės medžiagos arba mišinio koncentracija (nurodyta saugos duomenų lape arba tiekėjo deklaracijoje), darant prielaidą, kad sulaikymo faktorius yra 100 %.
            
               Kadangi keli produktai ar potencialūs produktai, kuriuose naudojami tie patys procesiniai cheminiai produktai, gali būti įtraukti į vieną licenciją, pateikiami tik blogiausio atvejo produkto, kuriam taikoma ES ekologinio ženklo licencija, skaičiavimai (pvz., gausiausiai spausdinimo dažais padengto produkto).
            
            
               Jei skaičiuojant naudojamas ne 100 % sulaikymo faktorius (pvz., išgarinant tirpiklį) arba ribojamos cheminės medžiagos ar mišinio cheminė modifikacija, tai turi būti raštu pagrindžiama kompetentingai institucijai.
            
            
               Visais atvejais, kai naudojamos ribojamos medžiagos ar mišiniai sudaro daugiau kaip 0,10 % galutinių spausdinto popieriaus gaminių, popierinių raštinės reikmenų arba popierinių pirkinių maišelių ar atitinkamų jų komponentų gaminių masės, prieš tai turi būti suteikta atitinkama leidžianti nukrypti nuostata ir pateikiamas įrodymas, kad laikomasi visų sąlygų, kurioms taikoma išimtis
            
            2.3.   Biocidiniai produktai ir biocidinės veikliosios medžiagos
            
            Spausdinto popieriaus gaminiai, popieriniai raštinės reikmenys ir popieriniai pirkinių maišeliai negali būti apdorojami biocidiniais produktais, įskaitant 7-to tipo produktus (plėvelių konservantus) ir 9-to tipo produktus (pluošto, odos, gumos ir polimerinių medžiagų konservantus).
            Leidžiami tik supakuotų produktų konservantai (pvz., 6-to tipo biocidiniai produktai: laikomiems produktams skirti konservantai), esantys spausdinimo dažuose ir lakuose, bei kiti medžiagų mišiniai, naudojami gamybos procese, taip pat konservantai, naudojami aušinimo skysčiu ir apdorojimo sistemose (pvz., 11-to tipo biocidiniai produktai), jeigu jie
            
                        —
                     
                     
                        patvirtinti pagal Europos Parlamento ir Tarybos reglamentą (EB) Nr. 528/2012 (7) atitinkamai kaip 6-to arba 11-to tipo produktai, arba
                     
                  
                        —
                     
                     
                        yra nagrinėjami, kol bus priimtas sprendimas juos patvirtinti pagal Europos Parlamento ir Tarybos reglamentą (EB) Nr. 528/2012 atitinkamai kaip 6-to arba 11-to tipo produktus.
                     
                  Jei bet kuriai biocidinei veikliajai medžiagai, tenkinančiai aukščiau nurodytą (-as) sąlygą (-as), priskiriamas pavojingumo frazės kodas H410 arba H411 (pavojinga vandens aplinkai, lėtiniai pavojai, 1 arba 2 kategorija), ją naudoti leidžiama tik jei bioakumuliacijos potencialas (oktanolio / vandens pasiskirstymo koeficientas) yra < 3,0 arba jei biokoncentracijos koeficientas (BCF) yra ≤ 100.
            
               
                  Vertinimas ir patikra.
               
               Pareiškėjas deklaracijoje nurodo biocidinius produktus, kurie buvo naudojami gamybos procese, taip pat jų naudojimo pobūdį (t. y. 6-to ar 11-to produkto tipas) ir pateikia biocidinių produktų saugos duomenų lapų kopijas bei visas susijusias gamintojo deklaracijas ar bandymų ataskaitas.
            
            2.4.   Valikliai
            
            Spausdinimo procesuose ir (arba) subprocesuose įprastam valymui naudojami valikliai turi atitikti šias sąlygas:
            
                        —
                     
                     
                        jų sudėtyje naudojamų tirpiklių pliūpsnio temperatūra turi būti < 60 °C, o jų kiekis turi būti mažesnis kaip 0,10 % (masės);
                     
                  
                        —
                     
                     
                        jų sudėtyje naudojamo benzeno kiekis turi būti mažesnis kaip 0,10 % (masės);
                     
                  
                        —
                     
                     
                        jų sudėtyje naudojamų tolueno ir ksileno kiekis turi būti mažesnis kaip 1,0 % (masės);
                     
                  
                        —
                     
                     
                        jų sudėtyje naudojamų aromatinių angliavandenilių (≥ C9) kiekis turi būti mažesnis kaip 0,10 % (masės);
                     
                  
                        —
                     
                     
                        jų sudėtyje sudedamųjų dalių, kurių pagrindą sudaro halogeninti angliavandeniliai, terpenai, n-heksanas, nonilfenoliai, 1-metil-2-pirolidonas arba 2-butoksietanolis, kiekis turi būti mažesnis kaip 0,10 % (masės).
                     
                  Šie apribojimai netaikomi valikliams, naudojamiems specialiuose medžiagų mišiniuose, kurie naudojami tik retkarčiais, pavyzdžiui, sudžiūvusių dažų valikliams ir dangų atnaujinimo priemonėms.
            Tolueno apribojimas netaikomas valikliams, kurie naudojami rotacinės giliaspaudės procesuose.
            
               
                  Vertinimas ir patikra.
               
               Pareiškėjas deklaruoja skirtingus naudojamus valiklius ir nurodo, ar jie naudojami įprastoms valymo procedūroms, ar tokioms specialioms procedūroms, kaip sudžiūvusių dažų pašalinimas ar dangų atnaujinimas. Pateikiamas kiekvieno naudojamo valiklio saugos duomenų lapas. Įprastai naudojamų valiklių saugos duomenų lapuose pateikiama valiklio tiekėjo deklaracija, kad laikomasi atitinkamų pirmiau išvardytų apribojimų.
            
            2.5.   Alkilfenoletoksilatai, halogenintieji tirpikliai ir ftalatai
            
            Jokiuose dažuose, dažikliuose, dažomuosiuose milteliuose, klijuose ar valikliuose, spausdinimo procesuose ar subprocesuose naudojamuose spausdinto popieriaus gaminiams, popieriniams raštinės reikmenims ir popieriniams pirkinių maišeliams gaminti, toliau nurodytų cheminių medžiagų ir preparatų negali būti daugiau kaip 0,10 % (masės):
            
                        —
                     
                     
                        alkilfenoletoksilatų ir jų darinių, kuriems skaidantis gali susidaryti alkilfenoliai;
                     
                  
                        —
                     
                     
                        halogenintųjų tirpiklių, kurie paraiškos teikimo metu yra priskirti prie 2.2 punkte išvardytų pavojingumo klasių;
                     
                  
                        —
                     
                     
                        ftalatų, kurie paraiškos teikimo metu yra priskirti prie reprodukcinio toksiškumo pavojingumo klasių (1A, 1B arba 2 kategorijos) ir žymimi vienu iš šių susijusių pavojingumo frazių kodų: H360F, H360D, H360FD, H360Fd, H360Df, H361, H361f, H361d, H361fd arba H362 pagal Reglamentą (EB) Nr. 1272/2008.
                     
                  
               
                  Vertinimas ir patikra.
               
               Pareiškėjas pateikia saugos duomenų lapą (-us) ir cheminių produktų tiekėjo deklaraciją (-as), kuriais įrodoma kad šiuose cheminiuose produktuose APEO ar kitų alkilfenolių darinių, halogenintųjų tirpiklių ir atitinkamų ftalatų yra ne daugiau kaip 0,10 % (masės).
            
            2.6.   Papildomi apribojimai, taikomi spausdinimo dažams, dažomiesiems milteliams ir lakams
            
            
                        
                           Pastaba
                        
                     
                     
                        :
                     
                     
                        Taikant šį kriterijų, jei nenurodyta kitaip, dažų, dažomųjų miltelių ar lakų sudėtyje pavojingųjų cheminių medžiagų ar mišinių turi būti ne daugiau kaip 0,10 % (masės).
                     
                  Toliau išvardyti apribojimai taikomi visoms cheminėms medžiagoms ar mišiniams, naudojamiems spausdinimo dažuose, dažomuosiuose milteliuose ir lakuose, kurie naudojami spausdinant (spausdinimo procese ar subprocesuose) ES ekologiniu ženklu paženklintus spausdinto popieriaus gaminius, popierinius raštinės reikmenis ar popierinius pirkinių maišelius:
            
                        —
                     
                     
                        nenaudojama jokių cheminių medžiagų ar mišinių, priskiriamų kancerogeninio, mutageninio ir (arba) reprodukcinio toksiškumo pavojingumo klasėms (1A, 1B arba 2 kategorijos) ir žymimų vienu iš šių pavojingumo frazių kodų: H340, H350, H350i, H360, H360F, H360D, H360FD, H360Fd, H360Df;
                     
                  
                        —
                     
                     
                        nenaudojama jokių cheminių medžiagų ar mišinių, priskiriamų ūminio toksiškumo (prarijus, per odą, įkvėpus) pavojingumo klasėms (1 arba 2 kategorijos) ir žymimų vienu iš šių pavojingumo frazių kodų: H300, H310, H330;
                     
                  
                        —
                     
                     
                        nenaudojama jokių cheminių medžiagų ar mišinių, kurie yra priskirti ūminio toksiškumo (prarijus, per odą) pavojingumo klasėms (3 kategorijos) ir žymimi vienu iš šių pavojingumo frazių kodų: H301, H311;
                     
                  
                        —
                     
                     
                        nenaudojama jokių cheminių medžiagų ar mišinių, kurie yra priskirti specifinio tikslinių organų toksiškumo (esant vienkartiniam ar pakartotiniam poveikiui) pavojingumo klasėms (1 kategorija) ir žymimi vienu iš šių pavojingumo frazių kodų: H370, H372;
                     
                  
                        —
                     
                     
                        nenaudojama jokių stibio, arseno, kadmio, chromo (VI), švino, gyvsidabrio ar seleno ar bet kokių jų junginių pigmentų ar priedų ir šių metalų priemaišos gali sudaryti tik iki 0,010 % (masės);
                     
                  
                        —
                     
                     
                        nenaudojama jokių azodažiklių, kurie, redukciškai skaldydami vieną ar daugiau azogrupių, gali išskirti vieną ar kelis aromatinius aminus, išvardytus Reglamento (EB) Nr. 1907/2006 XVII priedo 43 įrašui skirtame 8 priedėlyje (žr. orientacinį sąrašą to priedo I priedėlyje);
                     
                  
                        —
                     
                     
                        nenaudojama šių tirpiklių: 2-metoksietanolio, 2-etoksietanolio, 2-metoksietanolio acetato, 2-etoksietilacetato, 2-nitropropano ir metanolio;
                     
                  
                        —
                     
                     
                        nenaudojama šių plastifikatorių: chlorintųjų naftalenų, chlorintųjų parafinų, monokrezilfosfato, trikrezilfosfato ir monokrezildifenilfosfato;
                     
                  
                        —
                     
                     
                        nenaudojama diaminstilbeno ir jo darinių, 2,4-dimetil-6-tret-butilfenolio, 4,4'-bis(dimetilamin)benzfenono (Michlerio ketonas) ir heksachlorcikloheksano.
                     
                  
               
                  Vertinimas ir patikra.
               
               Pareiškėjas pateikia visų spausdinimo dažų ir susijusių produktų, naudojamų gaminant ES ekologiniu ženklu paženklintus spausdinto popieriaus gaminius, popierinius raštinės reikmenis ar popierinius pirkinių maišelius, sąrašą ir kiekvienų spausdinimo dažų, dažomųjų miltelių ir lakų tiekėjų ir (arba) gamintojų deklaracijas, kad jie atitinka šį kriterijų.
            
            2.7.   Tolueno regeneravimas vykdant rotacinės giliaspaudės procesus
            
            Bet kokiame rotacinės giliaspaudės procese, kuris naudojamas gaminant ES ekologiniu ženklu paženklintus spausdinto popieriaus gaminius, popierinius raštinės reikmenis ar popierinius pirkinių maišelius, turi būti įdiegta tirpiklio regeneravimo sistema ir turi būti galima įrodyti, kad tolueno regeneravimo našumas yra bent 97 %.
            
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją kartu su tirpiklių regeneravimo sistemos aprašymu ir tolueno masės balansu, įrodančiu, kad paskutiniais kalendoriniais metais jo regeneruota bent 97 %. Jeigu gamykla yra nauja arba po rekonstrukcijos, skaičiavimai grindžiami ne trumpesniu kaip 3 mėnesių reprezentatyvaus gamyklos darbo laikotarpiu.
            
            
               3 kriterijus. Perdirbamumas
            
            3.1.   Galimybė pašalinti nepopierines dalis
            
            Nepopierinės popierinių raštinės reikmenų dalys, kaip antai metaliniai strypai ar plastikiniai viršeliai, turi būti lengvai nuimamos, kad būtų užtikrinta, jog šie komponentai netrukdys produktų perdirbti. Šis reikalavimas netaikomas mažiems nepopieriniams elementams, pavyzdžiui, kabėms ar vokų langams.
            
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją ir bent vieną iš toliau išvardytų dokumentų jai pagrįsti: produkto gamintojo ar projektuotojo, popieriaus surinkimo įmonės, perdirbimo įmonės ar lygiavertės organizacijos išduotą deklaraciją. Prie deklaracijos pridedamas nepopierinių gaminyje naudojamų medžiagų sąrašas.
            
            3.2.   Galimybė atgauti plaušieną
            
            Turi būti galima atgauti gaminio plaušieną.
            Atsparumo drėgmei priemonės gali būti naudojamos tik popierinių pirkinių maišelių ir vyniojamojo popieriaus gamybai, tačiau ir čia juos galima naudoti tik tuo atveju, jei galima įrodyti, kad plaušieną galima atgauti.
            Laminavimas, įskaitant laminavimą polietilenu ir (arba) polipropilenu, turi būti naudojamas tik siekiant padidinti produktų, kurių eksploatavimo laikas yra bent vieni metai, ilgaamžiškumą. Tai apima knygas, segtuvus, aplankus, sąsiuvinius, kalendorius, užrašų knygeles ir dienoraščius. Žurnalai, popieriniai maišeliai ar vyniojamasis popierius negali būti laminuojami. Jokie produktai negali būti laminuojami dvigubu laminavimu.
            
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją ir toliau nurodytus pagrindžiamuosius dokumentus.
            
            
               Spausdinto popieriaus gaminių ir popierinių raštinės reikmenų atveju pareiškėjas deklaruoja, kad atsparumo drėgmei priemonės nenaudojamos.
            
            
               Popierinių pirkinių maišelių ir vyniojamojo popieriaus atveju pareiškėjas deklaruoja, kad atsparumo drėgmei priemonės nenaudojamos. Kitu atveju pareiškėjas įrodo, kad produkto plaušieną galima atgauti, pateikdamas bandymo, atlikto pagal PTS metodą PTS-RH 021, pagal ATICELCA 501 vertinimo sistemą arba lygiaverčius standartinius metodus, kuriuos kompetentinga įstaiga priima kaip lygiaverčius moksliškai pagrįstus duomenis, ataskaitos (-ų) rezultatus.
            
            
               Laikraščių, žurnalų, popierinių pirkinių maišelių, vyniojamojo popieriaus ar popierinių raštinės reikmenų atveju pareiškėjas deklaruoja, kad jie nebuvo laminuoti. Kitu atveju pareiškėjas įrodo, kad produkto plaušieną galima atgauti, pateikdamas bandymo, atlikto pagal PTS metodą PTS-RH 021, pagal ATICELCA 501 vertinimo sistemą arba lygiaverčius standartinius metodus, kuriuos kompetentinga įstaiga priima kaip lygiaverčius moksliškai pagrįstus duomenis, ataskaitos (-ų) rezultatus.
            
            
               Laminuotų produktų atveju pareiškėjas pateikia deklaraciją, kad jie nelaminuoti dvigubai.
            
            
               Jei popierinio produkto dalis yra lengvai atskiriama (pvz., aplanko įsegėlė, žurnalo įdėklas, plastikinis viršelis arba daugkartinio naudojimo sąsiuvinio viršelis), plaušienos atgavimo bandymas gali būti atliekamas be šios sudėtinės dalies.
            
            3.3.   Galimybė pašalinti klijus
            
            Šis kriterijus taikomas spausdinto popieriaus gaminiams, popieriniams raštinės reikmenims ir popieriniams pirkinių maišeliams.
            Atitiktis šiam reikalavimui turi būti įrodyta, jei lipnios etiketės sudaro ne mažiau kaip 0,50 % galutinio produkto masės. Nelipnioms etiketėms kriterijai netaikomi.
            Jei nenurodyta kitaip, klijai gali būti naudojami tik tuo atveju, jei jų pašalinamumą galima įrodyti bent 71 balu pagal EPRC klijų pašalinimo rezultatų lentelę.
            Slėgiui jautrios lipniosios dangos turi būti naudojamos tik tuo atveju, jei jų pašalinamumą galima įrodyti bent jau teigiamu pašalinimo balu pagal EPRC klijų pašalinimo rezultatų lentelę.
            Vandeniniams klijams šis reikalavimas netaikomas.
            
               
                  Vertinimas ir patikra.
               
               Pareiškėjas pateikia deklaraciją, kad klijų pašalinamumas atitinka Europos popieriaus perdirbimo tarybos (EPRC) gairėse nustatytus klijų pašalinamumo balus. Deklaracija turi būti pagrindžiama klijų pašalinamumo bandymo rezultatais pagal INGEDE 12 metodą arba lygiaverčius standartinius metodus, kuriuos kompetentinga įstaiga priima kaip lygiaverčius moksliškai pagrįstus duomenis.
            
            
               Jei klijai yra vandeniniai, jų gamintojas turi pateikti deklaraciją, kad klijai yra vandeniniai. Klijų saugos duomenų lapas priimamas kaip atitikties įrodymas tik tuo atveju, jei jame nurodoma, kad produkte naudojami vandeniniai klijai.
            
            
               Klijai, išvardyti leidinio „Spausdinto produkto perdirbamumo įvertinimas. Klijų pašalinamumo rezultatų lentelė“ (angl. „Assessment of Printed Product Recyclability, Scorecard for the Removability of Adhesive Applications“) priede, laikomi atitinkančiais šį reikalavimą.
            
            3.4.   Galimybė pašalinti dažus
            
            Šis kriterijus taikomas spausdinto popieriaus gaminiams ir vokams, kurių pagrindas yra baltas popierius.
            Turi būti įrodyta, kad dažus galima pašalinti.
            Spausdintas produktas laikomas atitinkančiu reikalavimus, jei visų atskirų analizuotų parametrų balas yra teigiamas, o galutinis rezultatas yra bent 51 balas pagal EPRC dažų pašalinamumo rezultatų lentelę. Su vokais dažų pašalinamumo bandymo atlikti nereikia.
            Vokų vidinė spauda naudojama tik dėl privatumo priežasčių ir tik vokuose iš popieriaus, kurio svoris mažesnis kaip 135 g/m2 arba kurio nepermatomumas yra mažesnis kaip 98 %. Vidinis spausdintas paviršius turi būti mažesnis nei 80 % viso vidaus paviršiaus atėmus klijuoto paviršiaus plotą ir turi būti atspausdintas naudojant šviesius atspalvius.
            
               
                  Vertinimas ir patikra.
               
               Pareiškėjas arba dažų gamintojas pateikia deklaraciją, kad dažų pašalinamumas atitinka Europos popieriaus perdirbimo tarybos (EPRC) gairėse nustatytus dažų pašalinamumo balus. Deklaracija turi būti papildoma dažų pašalinamumo bandymo rezultatais pagal INGEDE 11 metodą arba lygiaverčius standartinius metodus, kuriuos kompetentinga įstaiga priima kaip lygiaverčius moksliškai pagrįstus duomenis.
            
            
               Vokų atveju pareiškėjas pateikia atitikties reikalavimui deklaraciją, pagrindžiamą naudojamo popieriaus svorio/m2 pagal UNE-EN ISO 536 arba neskaidrumo pagal ISO 2471, spausdinimo dažų spalvos ir procentinės vidinės spaudos padengimo dalies specifikacijomis.
            
            
               Spausdinimo technologijos ir medžiagų deriniai, išvardyti leidinio „Spausdinto produkto perdirbamumo įvertinimas. Dažų pašalinamumo rezultatų lentelė“ (angl. „Assessment of Printed Product Recyclability, Deinkability Score“) priede, laikomi atitinkančiais reikalavimus.
            
            
               Spausdinimo technologijos ar dažai turi būti išbandyti naudojant tą patį popieriaus tipą (-us), kuris bus naudojamas produktui gaminti.
               Bandymo sertifikatas gali būti naudojamas ir kitų spaudinių atveju, jei jie spausdinti tais pačiais dažais ant to paties tipo substrato ir jei dažais padengtas plotas yra toks pat kaip bandomojo produkto arba mažesnis.
            
            
               4 kriterijus. Išmetamieji teršalai
            
            4.1.   Vykdant rotacinės giliaspaudės procesus į vandenį išmetami teršalai
            
            Specifinis Cr ir Cu kiekis išmetimo vietoje neturi viršyti atitinkamai 20 mg/m2 ir 200 mg//m2 spaudoje naudojamo spausdinimo cilindro paviršiaus ploto.
            
               
                  Vertinimas ir patikra.
               
               Cr ir Cu išmetalai tikrinami rotacinės giliaspaudės spaustuvėse po apdorojimo ir prieš pat išleidimą. Tipinis sudėtinis Cr ir Cu išmetalų mėginys turi būti imamas ne rečiau kaip kas 3 mėnesius. Akredituotoje laboratorijoje atliekamas bent vienas metinis analizės bandymas, kad būtų galima nustatyti sudėtinio mėginio Cr ir Cu kiekį pagal EN ISO 11885 arba lygiaverčius standartinius metodus, kuriuos kompetentinga įstaiga priima kaip lygiaverčius moksliškai pagrįstus duomenis.
            
            
               Atitiktis šiam kriterijui įvertinama per metinį analitinį tyrimą nustatytą Cr ir Cu kiekius padalijant iš spausdinimo mašinoje naudoto spausdinimo cilindro paviršiaus. Spausdinimo mašinoje naudoto spausdinimo cilindro paviršius apskaičiuojamas cilindro paviršių (= 2πrL, čia r – cilindro spindulys, L – cilindro ilgis) padauginant iš spaudinių gamybos procesų, įvykdytų per metus, skaičiaus (t. y. skirtingų spausdinimo darbų skaičiaus).
            
            4.2.   Iš įrenginių, kuriems taikoma Europos Parlamento ir Tarybos direktyva 2010/75/ES (8), arba lygiaverčių įrenginių išmetami teršalai
            
            Šie reikalavimai taikomi spausdinimo procesams, kuriems taikomi Direktyvos 2010/75/ES I ir VII priedai, arba lygiaverčiams spausdinimo procesams už ES ribų, kurie atitinka Direktyvos 2010/75/ES I ir VII priedų specifikacijas.
            4.2. a)   Lakiųjų organinių junginių (LOJ) ir chromo (VI) išmetalai vykdant leidybinės rotacinės giliaspaudės procesus
            
            Nevaldomieji išmetamieji LOJ, apskaičiuoti pagal tirpiklio masės balansą, turėtų sudaryti 2,0 % arba mažiau sunaudoto tirpiklio, o BLOA (9) kiekis išmetamosiose dujose turi būti lygus 16,0 mg C/Nm3 arba mažesnis.
            Į orą išmetamo Cr(VI) kiekis turi neviršyti 15,0 mg/t popieriaus. Privaloma turėti į orą išmetamo teršalų kiekio mažinimo įrangą.
            4.2. b)   Lakiųjų organinių junginių (LOJ) išmetalai vykdant termostabilizacinės ritininės ofsetinės spaudos procesus
            
            Bendras LOJ išmetalų kiekis, apskaičiuotas pagal tirpiklio masės balansą, turėtų būti mažesnis arba lygus 0,03 kg LOJ vienam kilogramui sunaudotų dažų; o nevaldomieji išmetamieji LOJ, apskaičiuoti pagal tirpiklio masės balansą, turėtų siekti 8 % arba mažiau sunaudoto tirpiklio, o BLOA kiekis išmetamosiose dujose turi būti lygus 12,0 mg C/Nm3 arba mažesnis.
            4.2. c)   Lakiųjų organinių junginių (LOJ) išmetalai vykdant fleksografijos ir ne leidybinės rotacinės giliaspaudės procesus
            
            Bendras LOJ išmetalų kiekis, apskaičiuotas pagal tirpiklio masės balansą, turėtų būti mažesnis arba lygus 0,24 kg LOJ vienam kilogramui sunaudotų dažų; o nevaldomieji išmetamieji LOJ, apskaičiuoti pagal tirpiklio masės balansą, turėtų siekti 9,6 % arba mažiau sunaudoto tirpiklio, o BLOA kiekis išmetamosiose dujose turi būti lygus 16,0 mg C/Nm3 arba mažesnis.
            
               
                  Vertinimas ir patikra.
               
               Pareiškėjas pateikia atitiktį šiam kriterijui įrodančius išsamius skaičiavimus ir susijusius pagrindžiamuosius dokumentus.
            
            
               Bendrųjų ir nevaldomųjų išmetamųjų LOJ atveju, jei taikoma, tirpiklio masės balanso apskaičiavimas turi būti pagrįstas 12 eksploatavimo mėnesių gamybos duomenimis. Tirpiklio masės balansas turi atitikti apibrėžtį, pateiktą Direktyvos 2010/75/ES VII priedo 7 dalies 2 punkte. Jeigu gamykla yra nauja arba po rekonstrukcijos, skaičiavimai grindžiami ne trumpesniu kaip 3 mėnesių reprezentatyvaus gamyklos darbo laikotarpiu.
            
            
               Cheminių produktų tiekėjas arba pareiškėjas pateikia LOJ kiekio valikliuose, spaudos dažuose, drėkinimo tirpaluose arba kituose atitinkamuose cheminiuose produktuose deklaraciją.
            
            
               Tirpiklio masės balansas apskaičiuojamas kasmet. Vertinimą raštu atlieka atsakingas darbuotojas. Paprašius, vertinimas pateikiamas kompetentingai įstaigai.
            
            
               Siekiant stebėti į orą su išmetamosiomis dujomis išmetamą BLOA kiekį, bet koks dūmtakis, kurio BLOA kiekio apkrova yra mažesnė kaip 10 kg C/h, turėtų būti stebimas bent kartą per metus pagal EN 12619 arba lygiavertį standartą. Jei metinė vidutinė BLOA kiekio apkrova yra mažesnė nei 0,1 kg C/h arba jei pastovi BLOA kiekio apkrova be taršos mažinimo yra mažesnė nei 0,3 kg C/h, stebėsenos dažnis gali būti mažinamas iki karto per trejus metus arba stebėsena gali būti pakeičiama skaičiavimu, jei juo gaunami lygiaverčiai moksliškai pagrįsti duomenys.
            
            
               Bet kurio dūmtakio, kurio BLOA kiekio apkrova yra lygi 10 kg C/h arba didesnė, stebėsena turi būti vykdoma nuolat pagal EN 15267-1, EN 15267-2, EN 15267-3 ir EN 14181. Nuolatinio matavimo duomenys turi atspindėti vienos dienos vidurkį grindžiamą galiojančiais valandos ar pusės valandos vidurkiais.
            
            
               Taršos mažinimo sistemoje (pvz., šiluminės oksidacijos, adsorbcijos aktyvuotoje anglyje) sunaikinamas LOJ kiekis turi būti nustatomas bent kartą per trejus metus, atliekant kombinuotus LOJ koncentracijos matavimus neapdorotose ir švariose dujose.
            
            
               Išmetamųjų dujų matavimo duomenys registruojami ir paprašius pateikiami kompetentingai įstaigai.
            
            
               Pareiškėjas pateikia esamos sistemos aprašymą ir dokumentus, susijusius su Cr(VI) išmetamųjų teršalų kontrole ir stebėsena. Dokumentuose pateikiami su išmetamo į orą Cr(VI) kiekio mažinimu susijusių bandymų rezultatai.
            
            4.3.   Vykdant spausdinimo procesus, kuriems Europos Parlamento ir Tarybos direktyva 2010/75/ES netaikoma, išmetami LOJ
            
            Toliau pateikiami reikalavimai taikomi spausdinimo procesams, kuriems netaikomas Direktyvos 2010/75/ES I priedas arba VII priedo 2 dalis, arba lygiaverčiams spausdinimo procesams už ES ribų, kurie neatitinka Direktyvos 2010/75/ES I ir VII priedų specifikacijų.
            Bendras LOJ išmetalų kiekis, apskaičiuotas pagal tirpiklio masės balansą, turi būti mažesnis arba lygus:
            
                        —
                     
                     
                        spausdinant lakštine ofsetine spauda – 4,5 kg LOJ/t popieriaus;
                     
                  
                        —
                     
                     
                        spausdinant skaitmeniniu būdu – 1,0 kg LOJ/t popieriaus;
                     
                  
                        —
                     
                     
                        spausdinant termostabilizacine ritinine ofsetine spauda – 2,0 kg LOJ/t popieriaus;
                     
                  
                        —
                     
                     
                        spausdinti ofsetine spauda šaltuoju būdu – 2,5 kg LOJ/t popieriaus;
                     
                  
                        —
                     
                     
                        spausdinant kitais rotacinės giliaspaudės, fleksografijos, rotacinio trafaretinio spausdinimo, laminavimo ar lakavimo įrenginiais – 3,0 kg LOJ/t popieriaus.
                     
                  Kitu atveju, jei išmetamos dujos valomos, nevaldomieji išmetamieji LOJ, apskaičiuoti pagal tirpiklio masės balansą, turėtų sudaryti 10 % arba mažiau sunaudoto tirpiklio kiekio, o BLOA kiekis išmetamosiose dujose turėtų būti lygus 20 mg C/Nm3 arba mažesnis.
            Lakieji tirpikliai, garuojantys termostabilizacinės ritininės ofsetinės spaudos, rotacinės giliaspaudės, fleksografijos džiovinimo procesuose, valdomi naudojant tirpiklių regeneravimą arba terminį apdorojimą ar naudojant bet kokią kitą lygiavertę sistemą, t. y. pakeičiant juos vandeniniais dažais.
            
               
                  Vertinimas ir patikra.
               
               Pareiškėjas pateikia esamos sistemos aprašymą ir dokumentus bei bandymų rezultatus, susijusius su į orą išmetamų teršalų kontrole ir stebėsena.
            
            
               Bendrųjų ir nevaldomųjų išmetamųjų LOJ atveju, jei taikoma, tirpiklio masės balanso apskaičiavimas turi būti pagrįstas 12 eksploatavimo mėnesių. Tirpiklio masės balansas turi atitikti apibrėžtį, pateiktą Direktyvos 2010/75/ES VII priedo 7 dalies 2 punkte. Skaičiuojant, kiek LOJ išmetalų tenka popieriaus masei, apskaičiuojami visi spausdinti paviršiai. Jeigu gamykla yra nauja arba po rekonstrukcijos, skaičiavimai grindžiami ne trumpesniu kaip 3 mėnesių reprezentatyvaus gamyklos darbo laikotarpiu.
            
            
               Siekiant stebėti į orą su išmetamosiomis dujomis išmetamą BLOA kiekį, bet koks dūmtakis, kurio BLOA kiekio apkrova yra mažesnė kaip 10 kg C/h, turėtų būti stebimas bent kartą per metus pagal EN 12619 arba lygiavertį standartą. Jei metinė vidutinė BLOA kiekio apkrova yra mažesnė nei 0,1 kg C/h arba jei pastovi BLOA kiekio apkrova be taršos mažinimo yra mažesnė nei 0,3 kg C/h, stebėsenos dažnis gali būti mažinamas iki karto per trejus metus arba stebėsena gali būti pakeičiama skaičiavimu, jei juo gaunami lygiaverčiai moksliškai pagrįsti duomenys.
            
            
               Cheminių produktų tiekėjas arba pareiškėjas pateikia LOJ kiekio valikliuose, spaudos dažuose, drėkinimo tirpaluose arba kituose atitinkamuose cheminiuose produktuose deklaraciją.
            
            
               5 kriterijus. Atliekos
            
            5.1.   Atliekų tvarkymo sistema
            
            Įrenginyje, kuriame gaminamas produktas, turi būti įdiegta atliekų tvarkymo sistema, kurioje taikomos ir dokumentuojamos priemonės, kurių imamasi siekiant sumažinti kietųjų ir skystųjų atliekų kiekį, įskaitant popieriaus atliekas, dažų atliekas, valiklių tirpalų ir drėkinamųjų tirpalų atliekas pagal vietos ar nacionalinės reguliavimo institucijos nuostatus.
            Atliekų tvarkymo sistema turi būti patvirtinta dokumentais arba aprašyta, pateikiant informaciją bent apie šias procedūras:
            
                        —
                     
                     
                        bendrame atliekų sraute esančių perdirbamųjų medžiagų tvarkymą, rinkimą, atskyrimą ir naudojimą;
                     
                  
                        —
                     
                     
                        medžiagų regeneravimą kitoms reikmėms, pvz., deginti, siekiant gauti technologinį garą ar šilumą, arba naudoti žemės ūkyje;
                     
                  
                        —
                     
                     
                        pavojingų atliekų tvarkymą, rinkimą, atskyrimą ir šalinimą, kaip nustatyta atitinkamų vietos ir nacionalinių reguliavimo institucijų;
                     
                  
                        —
                     
                     
                        nuolatinio gerinimo tikslus ir uždavinius, susijusius su susidarančių atliekų kiekio mažinimu ir su panaudojamų bei perdirbamų atliekų dalies didinimu.
                     
                  
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją ir patvirtintų atliekų tvarkymo procedūrų aprašą. Pareiškėjas pateikia kiekvienos susijusios teritorijos atliekų tvarkymo planą. Jei atliekos tvarkomos kitur, subrangovas taip pat pateikia atitikties šiam kriterijui patvirtinimą.
            
            
               Laikoma, kad šį kriterijų atitinka pareiškėjai, registruoti ES aplinkosaugos vadybos ir audito sistemoje (EMAS) ir (arba) sertifikuoti pagal ISO 14001, jei:
            
            
                        1)
                     
                     
                        
                           atliekų tvarkymo įtraukimas į gamybos vietą (-as) yra dokumentuojamas įmonės EMAS aplinkosaugos ataskaitoje, arba
                        
                     
                  
                        2)
                     
                     
                        
                           atliekų tvarkymo klausimas pakankamai aptartas atitinkamai (-oms) gamybos vietai (-oms) išduodant ISO 14001 sertifikatą.
                        
                     
                  5.2.   Perdirbtinasis spausdinimo įrenginių popierius
            
            Šis kriterijus taikomas spausdinto popieriaus gaminiams. Gautos makulatūros „X“ kiekis neturi viršyti šioje lentelėje nurodytų verčių.
            
                        Spausdinimo metodas
                     
                     
                        Didžiausias makulatūros kiekis (%)
                     
                  
                        Lakštinė ofsetinė spauda
                     
                     
                        23
                     
                  
                        Ofsetinė spauda šaltuoju būdu, laikraščiai
                     
                     
                        10
                     
                  
                        Ofsetinė spauda šaltuoju būdu, blankų spausdinimas
                     
                     
                        18
                     
                  
                        Rotacinė ofsetinė spauda šaltuoju būdu (išskyrus laikraščius)
                     
                     
                        19
                     
                  
                        Termostabilizacinė ritininė ofsetinė spauda
                     
                     
                        21
                     
                  
                        Rotacinė giliaspaudė
                     
                     
                        15
                     
                  
                        Fleksografija
                     
                     
                        17
                     
                  
                        Skaitmeninis spausdinimas
                     
                     
                        10
                     
                  
                        Trafaretinis spausdinimas
                     
                     
                        23
                     
                  Čia:
            X = metinis makulatūros, susidariusios spausdinant (įskaitant užbaigimo procesus) ekologiniu ženklu pažymėtą spausdinto popieriaus gaminį, kiekis tonomis, padalytas iš metinio nupirkto ir ekologiniu ženklu pažymėtam spausdinto popieriaus gaminiui pagaminti sunaudoto popieriaus kiekio tonomis.
            Jei spaustuvė atlieka gaminio užbaigimo procesus kitos spaustuvės pavedimu, šiuose procesuose susidaręs makulatūros kiekis apskaičiuojant X neįtraukiamas.
            Jei užbaigimo procesus atlieka kita bendrovė, kitur atlikto darbo metu susidaręs makulatūros kiekis įtraukiamas ir deklaruojamas apskaičiuojant X.
            
               
                  Vertinimas ir patikra.
               
               Pareiškėjas pateikia makulatūros kiekio apskaičiavimo aprašą ir makulatūrą iš spaustuvės surenkančio rangovo deklaraciją. Pateikiamos užsakomojo darbo sąlygos ir užbaigimo procesuose susidariusios makulatūros kiekio apskaičiavimai.
            
            
               Skaičiavimų laikotarpis grindžiamas 12 mėnesių trukmės gamyba. Jeigu gamykla yra nauja arba rekonstruota, skaičiavimai grindžiami ne trumpesniu kaip 45 stabilaus gamyklos darbo dienų iš eilės laikotarpiu.
            
            
               Jei techniškai neįmanoma apskaičiuoti metinio makulatūros kiekio, susidariusio naudojant ekologiniu ženklu pažymėtą spausdinto popieriaus gaminį, pareiškėjas gali pateikti bendro perdirbtinojo popieriaus, kasmet susidariusio spaustuvėje, kiekio skaičiavimus.
            
            5.3.   Perdirbtinasis popierinių raštinės reikmenų ir popierinių pirkinių maišelių gamybos vietų popierius
            
            Šis kriterijus taikomas popieriniams raštinės reikmenims ir popieriniams pirkinių maišeliams. Makulatūros kiekis X turi neviršyti:
            
                        —
                     
                     
                        19 %, gaminant vokus;
                     
                  
                        —
                     
                     
                        15 %, gaminant rašymui skirtus popierinius raštinės reikmenis, išskyrus dienoraščius;
                     
                  
                        —
                     
                     
                        20 %, gaminant dienoraščius ir archyvavimui skirtus popierinius raštinės reikmenis, spausdintus tik vienoje pusėje;
                     
                  
                        —
                     
                     
                        30 %, gaminant archyvavimui skirtus popierinius raštinės reikmenis, spausdintus abiejose pusėse;
                     
                  
                        —
                     
                     
                        11 %, gaminant popierinius pirkinių maišelius ir vyniojamąjį popierių;
                     
                  čia:
            X = metinis makulatūros, susidariusios gaminant (įskaitant užbaigimo procesus) ekologiniu ženklu pažymėtus popierinius raštinės reikmenis ir popierinius pirkinių maišelius, kiekis tonomis, padalytas iš metinio nupirkto ir ekologiniu ženklu pažymėtam perdaryto popieriaus gaminiui pagaminti sunaudoto popieriaus kiekio tonomis.
            Jei spaustuvė atlieka gaminio užbaigimo procesus kitos spaustuvės pavedimu, šiuose procesuose susidaręs makulatūros kiekis apskaičiuojant X neįtraukiamas.
            Jei užbaigimo procesus atlieka kita bendrovė, kitur atlikto darbo metu susidaręs makulatūros kiekis įtraukiamas ir deklaruojamas apskaičiuojant X.
            
               
                  Vertinimas ir patikra.
               
               Pareiškėjas pateikia makulatūros kiekio apskaičiavimo aprašą ir makulatūrą iš spaustuvės surenkančio rangovo deklaraciją. Pateikiamos užsakomojo darbo sąlygos ir užbaigimo procesuose susidariusios makulatūros kiekio apskaičiavimai.
            
            
               Skaičiavimų laikotarpis grindžiamas 12 mėnesių trukmės gamyba. Jeigu gamykla yra nauja arba rekonstruota, skaičiavimai grindžiami ne trumpesniu kaip 45 stabilaus gamyklos darbo dienų iš eilės laikotarpiu.
            
            
               Jei metinio makulatūros kiekio, susidariusio gaminant ekologiniu ženklu pažymėtą spausdinto popieriaus gaminį ir popierinį pirkinių maišelį, apskaičiuoti techniškai neįmanoma, pareiškėjas gali pateikti bendro kasmet gamykloje susidariusio perdirbtinojo popieriaus kiekio skaičiavimus.
            
            
               6 kriterijus. Energijos sąnaudos
            
            ES ekologiniu ženklu pažymėto produkto gamybos vietoje turi būti įdiegta energijos valdymo sistema, taikoma visiems energiją naudojantiems prietaisams (įskaitant mašinas, apšvietimą, oro kondicionavimą, aušinimą). Energijos valdymo sistemą sudaro energijos naudojimo efektyvumo didinimo priemonės ir informacija apie bent šias procedūras:
            
                        —
                     
                     
                        energijos duomenų rinkimo plano sudarymą ir įgyvendinimą, siekiant nustatyti pagrindinius energijos duomenis;
                     
                  
                        —
                     
                     
                        energijos sąnaudų analizę, apimančią energiją naudojančių sistemų, procesų ir įrenginių sąrašą;
                     
                  
                        —
                     
                     
                        efektyvesnio energijos naudojimo priemonių nustatymą;
                     
                  
                        —
                     
                     
                        nuolatinio gerinimo tikslus ir uždavinius, susijusius su energijos sąnaudų mažinimu.
                     
                  
               
                  Vertinimas ir patikra.
               
               Pareiškėjas pateikia gamybos vietos atitikties deklaraciją kartu su energijos valdymo sistemos aprašymu.
            
            Pareiškėjas, sertifikuotas pagal ISO 50001, EN 16247 arba lygiavertį standartą (schemą), laikomas atitinkančiu šį reikalavimą.
            
               Laikoma, kad pareiškėjas, įregistruotas EMAS, įvykdė šį reikalavimą, jei energijos valdymas, įtrauktas į EMAS taikymo sritį gamybos vietoje (-se), dokumentuojamas EMAS aplinkosaugos ataskaitoje.
            
            
               Pareiškėjas, sertifikuotas pagal ISO 14001, laikomas atitinkančiu šį kriterijų, jei sertifikuojant gamybos vietą pagal ISO 14001 pakankamai atsižvelgiama į energijos valdymo planą.
            
            
               Nuolatinio gerinimo tikslai ir uždaviniai, susiję su energijos sąnaudų mažinimu, turi būti įgyvendinami kasmet. Vertinimą raštu atlieka atsakingas darbuotojas. Paprašius, vertinimas pateikiamas kompetentingai įstaigai.
            
            
               7 kriterijus. Mokymas
            
            Visiems gamybos vietos kasdieninėse operacijose dalyvaujantiems darbuotojams suteikiamos žinios, būtinos siekiant užtikrinti, kad būtų laikomasi ekologinio ženklo reikalavimų ir kad atitiktis jiems būtų nuolat gerinama.
            
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją ir mokymo programos aprašą bei jos turinį ir nurodo, kurie darbuotojai ir kada išklausė atitinkamą mokymo kursą. Pareiškėjas kompetentingai institucijai taip pat pateikia mokymo medžiagos pavyzdį.
            
            
               8 kriterijus. Tinkamumas naudoti
            
            Gaminys turi būti tinkamas naudoti pagal paskirtį.
            
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją ir bent vieną iš toliau išvardytų dokumentų jai pagrįsti:
            
            
                        —
                     
                     
                        
                           klientų raštą / dokumentą / pareiškimą apie tam tikrą produktą, kuriuo užtikrinama, kad produktas atitiko jų specifikacijas ir gerai atlieka numatytą paskirtį;
                        
                     
                  
                        —
                     
                     
                        
                           išsamų vartotojų skundų nagrinėjimo tvarkos aprašymą;
                        
                     
                  
                        —
                     
                     
                        
                           dokumentus, įrodančius kokybės sertifikavimą pagal standartą ISO 9001 arba lygiaverčius
                        
                     
                  
                        —
                     
                     
                        dokumentus, įrodančius popieriaus kokybę pagal standartą EN ISO/IEC 17050-1, kuriame pateikiami bendrieji tiekėjų atitikties standartams kriterijai.
                     
                  
               9 kriterijus. Ant produkto pateikiama informacija
            
            Ant popierinio pirkinių maišelio pateikiama tokia informacija:
            „Prašome šį maišelį naudoti pakartotinai“.
            Ant spausdinto popieriaus gaminio pateikiama tokia informacija:
            „Rinkite makulatūrą ir grąžinkite perdirbti.“
            
               Vertinimas ir patikra.
               Pareiškėjas pateikia atitikties šiam kriterijui deklaraciją ir kartu pateikia gaminio atvaizdą, ant kurio matyti reikalaujama informacija.
            
            
               10 kriterijus. ES ekologinio ženklo etiketėje pateikiama informacija
            
            Jei naudojamas alternatyvus ženklas su teksto laukeliu, jame pateikiami šie teiginiai:
            
                        —
                     
                     
                        proceso metu į orą ir vandenį pateko nedidelis teršalų kiekis;
                     
                  
                        —
                     
                     
                        šį gaminį galima perdirbti;
                     
                  
                        —
                     
                     
                        naudotas mažo poveikio aplinkai popierius.
                     
                  Pareiškėjas turi laikytis ES ekologinio ženklo gairėse pateikiamų nurodymų, kaip tinkamai naudoti ES ekologinį ženklą:
            http://ec.europa.eu/environment/ecolabel/documents/logo_guidelines.pdf.
            
               
                  Vertinimas ir patikra.
               
               Pareiškėjas pateikia atitikties šiam kriterijui deklaraciją ir kartu pateikia didelės skiriamosios gebos produkto pakuotės atvaizdą, kurioje aiškiai matyti ženklas, registracijos arba licencijos numeris ir, jei taikoma, teiginiai, kuriuos galima pateikti etiketėje.
            
            
               (1)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).
            
               (2)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).
            
               (3)  2019 m. sausio 11 d. Komisijos sprendimas (ES) 2019/70 dėl ES ekologinio ženklo suteikimo rašomajam popieriui ir ES ekologinio ženklo suteikimo minkštajam popieriui ir jo gaminiams kriterijų (pranešta dokumentu Nr. C(2019) 3) (OL L 15, 2019 1 17, p. 27).
            
               (4)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).
            
               (5)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).
            
               (6)  Taikoma tik naudojamiems dažų deriniams, dažikliams, paviršiaus apdailos medžiagoms ir dangų medžiagoms.
            
               (7)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).
            
               (8)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).
            
               (9)  Bendrasis lakiosios organinės anglies kiekis, išreikštas kaip C kiekis (ore).